སྤྱི་ལོ༢༠༡༠ལོར་རྩ་མདའ་རྫོང་ཐོག་ནས་སྤྱི་ལེ༡༠༠ཡི་སར་ཆགས་པའི་མོན་ཚེ་ཤང་ཁོངས་ཀྱི་གུ་རུ་རྒྱལ་མོ་དགོན་གྱི་མདུན་ངོས་ནས་དགོན་དེའི་གྲྭ་པ་ཚོར་གནའ་བའི་དུར་ས་ཞིག་རྙེད་པ་དང་ཕྱེད་ས་འོག་ཏུ་བསྣུབས་པའི་དུར་ཁུང་ནང་ནས་གནའ་བོའི་དར་གོས་ཀྱི་དུར་རྫས་རྩ་ཆེན་མི་ཉུང་བ་ཐོན་པ་རེད།དེ་ནས་བཟུང་ཀྲུང་གོ་སྤྱི་ཚོགས་ཚན་རིག་ཁང་གནའ་རྫས་ཞིབ་འཇུག་ཁང་དང་བོད་ལྗོངས་རིག་དངོས་བདག་སྐྱོང་ཞིབ་འཇུག་ཁང་གིས་ཆེད་མཁས་ཞིབ་འཇུག་དཔུང་ཁག་གཅིག་རྗེས་གཉིས་མཐུད་དུ་གནས་དེར་ལྷགས་ནས་བང་སོ་སྔོག་འདོན་བྱས་མཐར་རྨིད༤ཙམ་གྱི་ས་འོག་ནས་རྒྱུ་གསེར་ལས་གྲུབ་པའི་ངོ་འབག་ཅིག་དང་གཞན་པའི་རིག་དངོས་རྩ་ཆེན་འགའ་བཙལ་རྙེད་བྱུང་བ་རེད།དུར་ས་དེ་ནས་ཐོན་པའི་གསེར་གྱི་འདྲ་འབག་དེར་ཀུན་གྱིས་ས་མིང་རིག་དངོས་ལ་སྦྱར་ཏེ་གུ་རུ་རྒྱལ་མོའི་ངོ་འབག་ཞེས་སུ་གྲགས།